ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
স্বাস্থ্য গবেষণা ক্ষেত্রে ভারত ও নেপালের মধ্যে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভায়
নতুন দিল্লি, ৩০জুন
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০২০ সালের ১৭ নভেম্বর এবং ২০২১ সালে চৌঠা জানুয়ারি ভারতের চিকিৎসা গবেষণা পর্ষদ  এবং নেপালের স্বাস্থ্য গবেষণা পর্ষদ এর মধ্যে স্বাক্ষরিত সমঝোতাপত্রে অনুমোদন দিয়েছে।
এই সমঝোতাপত্রের উদ্দেশ্যগুলি হল আন্তঃ-সীমান্তের স্বাস্থ্য সম্পর্কিত সমস্যা, আয়ুর্বেদ / ঐতিহ্যবাহী ওষুধ এবং ঔষাধি গাছ, জলবায়ু পরিবর্তন এবং স্বাস্থ্য, অ-সংক্রামক রোগ, মানসিক স্বাস্থ্য, জনসংখ্যা ভিত্তিক ক্যান্সার রোগের তালিকাভুক্তি, ডেঙ্গু, চিকুনগুনিয়া, ম্যালেরিয়া ইত্যাদির মতো সংক্রমিত রোগের যৌথ গবেষণা কাজে সহযোগিতা, ইনফ্লুয়েঞ্জা, ক্লিনিকাল ট্রায়াল রেজিস্ট্রি, স্বাস্থ্য গবেষণা নীতি, চিকিৎসা ক্ষেত্রে জ্ঞান বিনিময়, দক্ষ সরঞ্জাম এবং সক্ষমতা বৃদ্ধি, স্বাস্থ্য গবেষণা সম্পর্কিত অনুশীলন চালিয়ে যাওয়া।
উভয় সংস্থা এই সমঝোতাপত্রের আওতায় অনুমোদিত গবেষণার কাজ নিজ নিজ দেশে পরিচালনা করতে অথবা কোন তৃতীয় পক্ষ সেই কাজ করলে, অর্থিক সাহায্য জোগাবে। এমনকি অনুমোদিত সহযোগী প্রকল্পের আওতায় বিজ্ঞানীদের আদান-প্রদান, পরিদর্শনকারী বিজ্ঞানীদের ভ্রমণের ব্যয়ভার বহন করবে এবং বিজ্ঞানী / গবেষকের আবাসন এবং জীবনযাত্রায় খরচ বহন করবে। আর্থিক তহবিলের উপর ভিত্তি করে সময়ে সময়ে কর্মশালা / সভা এবং গবেষণা প্রকল্পগুলির খরচের বিষয়ে সিদ্ধান্ত নেওয়া হবে।তবে এই সমস্ত কাজ বাস্তবায়ন ও কার্যকরী করার আগে উভয় দেশের সংশ্লিষ্ট সংস্থার মধ্যে সহমতের প্রয়োজন রয়েছে ।
CG/SS
(Visitor Counter : 143
কেন্দ্রীয়লোকসেবাআয়োগ
যুগ্ম সচিব ও সচিব পর্যায়ে পার্শ্বীয় পদ্ধতিতে চুক্তিভিত্তিক নিয়োগ
নয়াদিল্লী, ৫ ফেব্রুয়ারি, ২০২১
কেন্দ্রের কর্মী ও প্রশিক্ষণ দপ্তর চাহিদা অনুযায়ী দেশ গড়ার কাজে বিভিন্ন মন্ত্রক ও দপ্তরের জন্য চুক্তি ভিত্তিক যুগ্ম সচিব নিয়োগের উদ্দেশ্যে মেধাবী ও উৎসাহী ভারতীয় নাগরিকদের থেকে দরখাস্ত আবেদন করছে। যে দপ্তর এবং মন্ত্রকের জন্য এই আবেদনগুলি চাওয়া হচ্ছে সেগুলি হল :
১) শিল্প ও বাণিজ্য মন্ত্রক
২) অর্থ মন্ত্রকের আর্থিক পরিষেবা দপ্তর
৩) অর্থ মন্ত্রকের আর্থিক বিষয়ক দপ্তর
৪) কৃষি ও কৃষক কল্যাণ মন্ত্রক
৫) আইন ও বিচার মন্ত্রক
৬) শিক্ষা মন্ত্রকের স্কুল শিক্ষা ও স্বাক্ষরতা দপ্তর
৭) শিক্ষা মন্ত্রকের উচ্চশিক্ষা দপ্তর
৮) উপভোক্তা বিষয়ক খাদ্য ও গণবন্টন মন্ত্রক
৯) স্বাস্থ্য ও পরিবার কল্যাণ মন্ত্রক
১০) সড়ক পরিবহণ ও মহাসড়ক মন্ত্রক
১১) জলশক্তি মন্ত্রক
১২) অসামরিক বিমান চলাচল মন্ত্রক
১৩) দক্ষতা বিকাশ ও শিল্পোদ্যোগ মন্ত্রক
ইউপিএসসি-র ওয়েবসাইটে ৬ই ফেব্রুয়ারি বিস্তারিত বিজ্ঞাপন এবং আবেদন করার নীতি-নির্দেশিকা আপলোড করা হবে। উৎসাহী প্রার্থীরা ৬ই ফেব্রুয়ারি থেকে ২২শে মার্চের মধ্যে আবেদন করতে পারেন। অনলাইনের মাধ্যমে গৃহিত আবেদন পত্রগুলিতে যে তথ্য থাকবে তার ওপর ভিত্তি করে স্বাক্ষাৎকারের জন্য প্রার্থীদের ডাকা হবে। প্রদেয় তথ্যগুলি যেন সঠিক থাকে প্রার্থীদের তা নিশ্চিত করতে হবে।
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তর 'নীতি এবং দেশের বিজ্ঞান, প্রযুক্তি ও উদ্ভাবনী ইকো-সিস্টেম'এর জন্য ধ্যান-ধারণা ও দৃষ্টিভঙ্গি ভাগ করে নিতে দেশ জুড়ে চিন্তাশীল ব্যক্তিত্বের 'সঙ্গে কথোপকথন’-এর উদ্যোগ নিয়েছে
নয়াদিল্লি, ২৭ আগস্ট, ২০২০
ভারতের পঞ্চম জাতীয় বিজ্ঞান, প্রযুক্তি ও উদ্ভাবনী নীতি , ২০২০ প্রসঙ্গে ভারত সরকারের মুখ্য বিজ্ঞান উপদেষ্টা কার্যালয় এবং বিজ্ঞান ও প্রযুক্তি বিভাগ একটি নতুন এসটিআইপি গঠনের উদ্যোগ নিয়েছে। এ বিষয়ে দপ্তর দেশের চিন্তাশীল ব্যক্তিত্বের সঙ্গে কথোপকথন প্রক্রিয়া শুরু করতে চলেছে। এই প্রক্রিয়ায় একাধিক পর্যায় রয়েছে। আগামীকাল  কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন এই পর্যায়ক্রমের সূচনা করবেন। বৃহত্তর ক্ষেত্রে নীতি এবং দেশের বিজ্ঞান, প্রযুক্তি ও উদ্ভাবনী ইকো-সিস্টেম সম্পর্কে বিভিন্ন চিন্তাভাবনা ভাগ করে নেওয়া হবে এই অনুষ্ঠানে। বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা সহ বিভিন্ন ব্যক্তিবর্গ অনুষ্ঠানে উপস্থিত থাকবেন। সায়েন্স পলিসি ফোরামের ইউটিউব চ্যানেলেও এই অনুষ্ঠানটি সরাসরি দেখা যাবে। #ChatWithDr.HarshVardhan – এই হ্যাশট্যাগের মাধ্যমে বিভিন্ন প্রশ্ন করা যাবে। সায়েন্স পলিসি ফোরামের ফেসবুক, ট্যুইটার, লিঙ্কডিন, ইনস্টাগ্রামের মাধ্যমে এই অনুষ্ঠানে যোগ দেওয়া যাবে।
ভারত এবং বিশ্বের কোভিড-১৯ মহামারী মোকাবিলার এই কঠিন সময়ে এসটিআইপি, ২০২০ নীতি তৈরির গুরুত্বপূর্ণ ভূমিকা রয়েছে। বিগত এক দশকে অনেক গুরুত্বপূর্ণ পরিবর্তনগুলির মধ্যে অন্যতম হল বিজ্ঞান, প্রযুক্তি এবং উদ্ভাবন ক্ষেত্রের জন্য একটি নতুন দৃষ্টিভঙ্গি গঠন করা। সঙ্কটময় এই সময়ে বিশ্বের পরিবর্তনের সঙ্গে সামঞ্জস্য বজায় রেখে এই নীতি গঠন করার প্রয়োজন রয়েছে। এখানে গবেষণা ও তার পদ্ধতির ওপর বিশেষ জোর দেওয়া হবে। বৃহত্তর আর্থিক ও সামাজিক কল্যাণে প্রযুক্তির বিকাশ কিভাবে ঘটানো যায় সেক্ষেত্রেও পর্যালোচনা করা হবে।
(CG/SS/DM
প্রধানমন্ত্রীরদপ্তর
যাঁরা আমাদের সুস্থ রাখার জন্য নিরলস পরিশ্রম করে চলেছেন, বিশ্ব স্বাস্থ্য দিবসে প্রধানমন্ত্রী তাঁদের প্রতি কৃতজ্ঞতা জানিয়েছেন
নয়াদিল্লি, ০৭ এপ্রিল, ২০২৩
প্রধানমন্ত্রী শ্রী নরেন্দ্র মোদী যাঁরা আমাদের সুস্থ রাখার জন্য নিরলস পরিশ্রম করে চলেছেন, বিশ্ব স্বাস্থ্য দিবসে তাঁদের প্রতি কৃতজ্ঞতা জানিয়েছেন।
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডব্যর এক ট্যুইট বার্তার প্রত্যুত্তরে প্রধানমন্ত্রী বলেছেন, “যাঁরা আমাদের সুস্থ রাখার জন্য নিরলস পরিশ্রম করে চলেছেন, বিশ্ব স্বাস্থ্য দিবসে তাঁদের কৃতজ্ঞতা জানাই। স্বাস্থ্য পরিকাঠামো উন্নয়নে এবং সকলে যাতে উন্নত স্বাস্থ্য পরিষেবা পান, তা নিশ্চিত করতে আমাদের সরকারের সবধরনের উদ্যোগ গ্রহণ অব্যাহত থাকবে”।
PG/CB/SB
(
বিজ্ঞানওপ্রযুক্তিমন্ত্রক
গবেষণায় দেখা গেছে ব্ল্যাক কার্বন অকাল মৃত্যুর দিকে ঠেলে দিতে পারে
নতুন দিল্লি, ৩০ জুন, ২০২১
এক নতুন গবেষণায় দেখা গেছে ব্ল্যাক কার্বন মানব স্বাস্থ্যের উপর উল্লেখযোগ্য বিরূপ প্রভাব ফেলে এবং অকাল মৃত্যুর দিকে ঠেলে দিতে পারে। এই গবেষণা বায়ু দূষণের সঙ্গে সম্পর্কিত ভবিষ্যতে মৃত্যুর কারণ অনুমান করতে আরও সাহায্য করতে পারে।
ইন্দো-গাঙ্গেয় সমভূমি অঞ্চলের ব্ল্যাক কার্বন আঞ্চলিক জলবায়ু এবং মানব স্বাস্থ্যের উপর মারাত্মক প্রভাব ফেলেছে। তবে, এর বেশিরভাগ কারণই হল বায়ু দূষণ।
বেনারস হিন্দু বিশ্ববিদ্যালয়ের মহামানা সেন্টার অফ এক্সসিলেন্স ইন ক্লাইমেট চেঞ্জ রিসার্চ  এর বিজ্ঞান ও প্রযুক্তি বিভাগের বিজ্ঞানী আর.কে. মল এর নেতৃত্বে আরএস সিংহ, নিধি সিং, তীর্থঙ্কর বন্দ্যোপাধ্যায়, সন্তু ঘোষ এই গবেষণার কাজ চালিয়েছেন। সম্প্রতি একটি নামী পত্রিকা "বায়ুমণ্ডলীয় পরিবেশ" এ তাদের এই গবেষণা প্রকাশিত হয়েছে ।তারা এই গবেষণায় আরও দেখিয়েছেন যে, বায়ু দূষণের মাত্রা বৃদ্ধির সঙ্গে মৃত্যুহার ধারাবাহিকভাবে বৃদ্ধি পায়। তাদের এই গবেষণা আগামী দিনে জলবায়ু-বায়ু দূষণ-স্বাস্থ্য সম্পর্কিত প্রতিকূল পরিস্থিতি নিরসনে আরও ভাল পরিকল্পনার জন্য সরকার ও নীতিনির্ধারকদের সহায়তা করবে।
CG/SS
(Visitor Counter : 240
প্রতিরক্ষামন্ত্রক
বর্ডার রোডস অর্গানাইজেশন কোভিড-১৯ জনিত লকডাউন সত্ত্বেও রোহতাং পাস তিন সপ্তাহ আগে খুলে দিয়েছে
নতুন দিল্লি, ২৫ এপ্রিল ২০২০
লকডাউনের মধ্যে তিন সপ্তাহ আগে বর্ডার রোডস অর্গানাইজেশন  আজ রোহতাং পাসের  বরফ পরিষ্কারের পরে খুলে দিয়েছে। এটি হিমাচল প্রদেশের লাহুল এবং স্পিতি জেলার সঙ্গে দেশের অন্যান্য অঞ্চলের প্রধান সংযোগকারী রাস্তা। গতবছর ১৮ মে রোহতাং পাস খুলে দেওয়া হয়।
হিমাচল প্রদেশ সরকার কোভিড-১৯ -এর পরিপ্রেক্ষিতে লাহুল উপত্যকায় চাষাবাদ শুরু করা ও কৃষকদের যাতায়াতের জন্য এবং অত্যাবশ্যকীয় পণ্য সরবরাহ করার পাশাপাশি ত্রাণ সামগ্রী বিতরণের জন্য বরফ পরিষ্কার করার কাজ ত্বরান্বিত করতে বিআরও-এর কাছে প্রস্তাব পাঠায়।
বিআরও মানালি এবং খোকসর উভয় দিকেই অত্যাধুনিক যন্ত্রপাতির সাহায্যে কাজ শুরু করে, রাহালা ফল, বিয়াস নালা এবং রানী নালায় শীতল তাপমাত্রা, তুষারপাত এবং তুষারঝড়ে কাজে বিলম্ব হলেও বিআরও-র দলগুলি লাহুল উপত্যকার বাসিন্দাদের ত্রাণ সরবরাহের জন্য কোভিড-১৯ জনিত সবরকম সতর্কতা অবলম্বন করে দিনরাত নিরলসভাবে কাজ করে গেছে।
বিআরও-র তত্ত্বাবধানে রোহতআং পাসে প্রায় ১৫০ জন কৃষক এবং অত্যাবশ্যকীয় পণ্য সরবরাহকারী যানবাহনের প্রথম কনভয় আজ আনুষ্ঠানিকভাবে লাহুল উপত্যকায় যাত্রা করে। আগের বছরের তুলনায় রোহতাং পাস তিন সপ্তাহ আগে খুলে যাওয়ার সংবাদে স্থানীয় জনগণ স্বস্তি পেয়েছেন। এটি কেন্দ্র এবং রাজ্য সরকারগুলিকে স্থানীয় জনগণের কাছে প্রয়োজনীয় ত্রাণ সামগ্রী এবং চিকিৎসা পরিষেবা পৌঁছে দিতে সহায়তা করবে। এছাড়াও, কৃষিকাজ যা এই জেলার মেরুদণ্ড, বলে বিবেচিত হয় তা পুনরায় শুরু হতে পারে বলে আশা করা যাচ্ছে।
রাস্তাটি খোলার জন্য বরফ পরিষ্কারের কাজ প্রতিবছর করা হয় কারণ এই পথটি প্রায় ছয় মাস ধরে অর্থাৎ নভেম্বরের মাঝামাঝি থেকে মে মাসের মাঝামাঝি সময় পর্যন্ত তুষারে আবদ্ধ থাকে। এটি গতবছর ১২ ডিসেম্বর পর্যন্ত খোলা ছিল। সম্পূর্ণ উপত্যকা শীতের সময় যে কোনও সরবরাহের জন্য বিমান বাহিনীর উপর নির্ভরশীল।
উল্লেখ্য, কোভিড-১৯ এর বিরুদ্ধে সরকারের প্রচেষ্টাকে সমর্থন করতে সীমান্ত সড়ক সংস্থা বিআরও-র সকল কর্মী সম্মিলিতভাবে এক দিনের বেতন এক কোটি টাকা প্রধানমন্ত্রীর কেয়ার ফান্ডে দান করেছেন।
(CG/TG
প্রধানমন্ত্রীরদপ্তর
উত্তরপ্রদেশের মুজফফরনগরে পশু প্রদর্শনী এবং কিষাণ মেলার আয়োজন করায় প্রধানমন্ত্রীর প্রশংসা
নয়াদিল্লি, ৮ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন, কৃষি প্রদর্শনীগুলি থেকে কৃষকরা আধুনিক প্রযুক্তিকে কাজে লাগানোর বিষয়ে উৎসাহিত হন।
উত্তরপ্রদেশের মুজফফরনগরে পশু প্রদর্শনী এবং কিষাণ মেলার আয়োজন করায় তিনি তাঁর প্রশংসা করেছেন। স্থানীয় সাংসদ এবং কেন্দ্রীয় প্রতিমন্ত্রী ডঃ সঞ্জীব বলিয়ান এ সংক্রান্ত তথ্য সকলের সঙ্গে ভাগ করে নিয়েছেন।
এক ট্যুইট বার্তায় প্রধানমন্ত্রী বলেছেন :
“সুন্দর এক উদ্যোগ! এ ধরনের কৃষি মেলার মাধ্যমে আমাদের অন্নদাতা ভাই-বোনেরা আধুনিক প্রযুক্তি গ্রহণ করার ক্ষেত্রে আরও অনুপ্রাণিত হন, যার মাধ্যমে তাঁদের আয় বৃদ্ধির সুযোগও তৈরি হয়।”
PG/CB/DM/
(
ভূ-বিজ্ঞানমন্ত্রক
ঘূর্ণিঝড় পূর্বাভাস কেন্দ্র
নয়াদিল্লী, ৩০ জুলাই, ২০২১
ঘূর্ণিঝড় পূর্বাভাস পরিষেবা ও সামুদ্রিক আবহাওয়া পরিষেবা ক্ষেত্রে প্রয়োজনীয় চাহিদা পূরণে দেশের পূর্ব ও পশ্চিম উপকূল জুড়ে ৭টি ঘূর্ণিঝড় পূর্বাভাস কেন্দ্র গড়ে তোলা হয়েছে। এরমধ্যে মুম্বাই, কলকাতা ও চেন্নাইয়ে একটি করে অঞ্চল ভিত্তিক ঘূর্ণিঝড় পূর্বাভাস কেন্দ্র প্রতিষ্ঠিত হয়েছে। পাশাপাশি আমেদাবাদ, তিরুবনন্তপুরম, বিশাখাপত্তনম এবং ভুবনেশ্বরে একটি করে ঘূর্ণিঝড় পূর্বাভাস কেন্দ্র গড়ে তোলা হয়েছে।
দেশের সমগ্র উপকূল অঞ্চলের প্রয়োজনীয়তার ওপর নজর রেখে যথাযথভাবে ঘূর্ণিঝড় পূর্বাভাস কেন্দ্র প্রতিষ্ঠিত হচ্ছে। বর্তমান পরিস্থিতিতে ভারতে আবহাওয়া দপ্তর ঘূর্ণঝড়ের আগাম সতর্কতা প্রদানের ক্ষেত্রে নির্ভুল বার্তা দিয়ে চলেছে। এরফলে সরকার সময়মতো সাধারণ মানুষকে প্রয়োজনে নিরাপদ স্থানে সরিয়ে নিয়ে যাওয়া এবং জীবন রক্ষার কাজ করতে পারছে। সম্প্রতি আমফান, নার্গিস, তৌকতে, ইয়াস ঘূর্ণিঝড়ের সঠিক পূর্বাভাসের কারণে প্রাণহানির মতো ঘটনা এড়ানো সম্ভব হয়েছে।
এর পাশাপাশি কেন্দ্রীয় সরকার দেশের ঘূর্ণিঝড়ের প্রতিকূল পরিস্থিতি মোকাবিলায় 'জাতীয় ঘূর্ণিঝড় ঝুঁকি প্রশমন' প্রকল্প চালু করেছে। এই প্রকল্পের মূল উদ্দেশ্যই হল উপকূলীয় রাজ্য এবং কেন্দ্রশাসিত অঞ্চেল ঘূর্ণিঝড়ের প্রভাব হ্রাস করার জন্য উপযুক্ত পরিকাঠামো গড়ে তোলা। স্বরাষ্ট্র মন্ত্রকের আওতাধীন জাতীয় দুর্যোগ মোকাবিলা কর্তৃপক্ষ রাজ্যের বিপর্যয় মোকাবিলা বাহিনীর সঙ্গে সমন্বয় বজায় রেখে যথাযথ কাজ করে চলেছে। ইতিমধ্যে ঘূর্ণিঝড় প্রবণ রাজ্য ও কেন্দ্রশাসিত অঞ্চল চিহ্নিত করে বিভিন্ন স্তরের পদক্ষেপ নেওয়া হয়েছে। আগাম পূর্বাভাস ছড়িয়ে দেওয়ার ব্যবস্থাপনার উন্নতিসাধন, ত্রাণ শিবির গড়ে তোলা, দ্রুত বিপদ সঙ্কুল এলাকা থেকে মানুষকে উদ্ধার করার ব্যবস্থাপনা , বন্যা, ঘূর্ণিঝড় প্রবণ এলাকার মানুষকে নিরাপদ স্থানে সরিয়ে নিয়ে যাওয়া সহ একাধিক পদক্ষেপ নেওয়া হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় বিজ্ঞান ও প্রযুক্তি এবং ভূবিজ্ঞান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী জীতেন্দ্র সিং।
CG/SS /NS
(Visitor Counter : 167
প্রধানমন্ত্রীরদপ্তর
জৈনাচার্য শ্রী বিজয় বল্লভ সুরিশ্বর জি মহারাজের ১৫১তম জন্ম বার্ষিকীতে প্রধানমন্ত্রী ‘স্ট্যাচু অফ পিস’-এর আবরণ উন্মোচন করেছেন
ভোকাল ফর লোকালের মাধ্যমে আত্মনির্ভরতা প্রচারের জন্য তিনি আধ্যাত্মিক নেতাদের অনুরোধ করেছেন
নয়াদিল্লী, ১৬ নভেম্বর, ২০২০
প্রধানমন্ত্রী শ্রী নরেন্দ্র মোদী আজ জৈনাচার্য শ্রী বিজয় বল্লভ সুরিশ্বর জি মহারাজের ১৫১তম জন্ম বার্ষিকীতে ভিডিও কনফারেন্সের মাধ্যমে ‘স্ট্যাচু অফ পিস’-এর আবরণ উন্মোচন করেছেন। জৈন আচার্যের সম্মানে এই মূর্তির আবরণ উন্মোচন করা হয়েছে- এর নামকরণ করা হয়েছে ‘স্ট্যাচু অফ পিস’। ১৫১ ইঞ্চি লম্বা এই মূর্তিটি অষ্টধাতু নির্মিত, যেখানে তামার ভাগ বেশি। রাজস্থানের পালির জেতপুরায় বিজয়বল্লভ সাধনা কেন্দ্রে এটি বসানো হয়েছে।
প্রধানমন্ত্রী জৈনাচার্য ও অনুষ্ঠানে উপস্থিত অন্যান্য আধ্যাত্মিক নেতাদের প্রতি শ্রদ্ধা নিবেদন করেছেন। সর্দার বল্লভভাই প্যাটেল এবং জৈনাচার্য শ্রী বিজয় বল্লভ সুরিশ্বর জি মহারাজ- এই দুই বল্লভের কথা উল্লেখ করে প্রধানমন্ত্রী বলেছেন, বিশ্বে উচ্চতম মূর্তি সর্দার প্যাটেলের ‘স্ট্যাচু অফ ইউনিটি’ উৎসর্গ করা ও জৈনাচার্য শ্রী বিজয় বল্লভ সুরিশ্বর জি মহারাজের ‘স্ট্যাচু অফ পিস’এর আবরণ উন্মোচনের সুযোগ পাওয়ায় প্রধানমন্ত্রী নিজেকে ভাগ্যবান বলে মনে করছেন।
ভোকাল ফর লোকালের ওপর গুরুত্ব দিয়ে শ্রী মোদী বলেছেন, স্বাধীনতা সংগ্রামের সময় স্থানীয় পণ্যের ওপর যেমন গুরুত্ব দেওয়া হয়েছিল, আত্মনির্ভরতার জন্য আবারও আধ্যাত্মিক নেতাদের এ বিষয়ে প্রচার চালানোর অনুরোধ জানিয়েছেন। তিনি বলেছেন, দীপাবলি উৎসবে দেশ যেভাবে স্থানীয় পণ্যের প্রতি সমর্থন জানিয়েছে তা অত্যন্ত উৎসাহ-ব্যাঞ্জক।
প্রধানমন্ত্রী বলেছেন, ভারত সর্বদাই শান্তি, অহিংসা ও বিশ্বের প্রতি সৌহার্দ্যের পথ দেখিয়ে এসেছে। আজ আবারও সারা পৃথিবী ভারতের কাছ থেকে সেই পথ প্রদর্শনের অপেক্ষায় রয়েছে। যদি আমরা ভারতের ইতিহাসের দিকে তাকাই তাহলে দেখতে পাই যখনই প্রয়োজন দেখা দিয়েছে তখনই সমাজকে পরিচালনার জন্য কিছু সন্তের আর্বিভাব হয়েছে। আচার্য বিজয় বল্লভ হলেন এরকমই এক সন্ত। জৈনাচার্যের প্রতিষ্ঠিত বিভিন্ন শিক্ষা প্রতিষ্ঠানের কথা উল্লেখ করে প্রধানমন্ত্রী তাঁর উদ্যোগের কথা স্মরণ করেছেন। তিনি বলেছেন, জৈনাচার্যের উদ্যোগে পাঞ্জাব, রাজস্থান, গুজরাট, মহারাষ্ট্র এবং উত্তরপ্রদেশে ভারতীয় মূল্যবোধে শিক্ষিত করার জন্য কিছু শিক্ষা প্রতিষ্ঠান গড়ে তোলার মধ্য দিয়ে তিনি দেশকে শিক্ষাক্ষেত্রে আত্মনির্ভর করে তুলেছেন। শ্রী মোদী বলেছেন, এই প্রতিষ্ঠানগুলি অনেক শিল্পপতি, বিচারপতি, চিকিৎসক ও ইঞ্জিনিয়ার দেশকে উপহার দিয়েছে।
নারী শিক্ষায় এই প্রতিষ্ঠানগুলির ভূমিকায় ভারত কৃতজ্ঞ। প্রতিকূল সময়েও এই প্রতিষ্ঠানগুলি নারী শিক্ষায় গুরুত্ব দিয়েছিল। জৈনাচার্য মেয়েদের লেখাপড়ার জন্য অনেক শিক্ষা প্রতিষ্ঠান গড়ে তুলেছিলেন, যাতে মেয়েরা সমাজের মূল স্রোতে যুক্ত হতে পারে। শ্রী মোদী বলেছেন, আচার্য বিজয় বল্লভজীর জীবন প্রতিটি জীবের প্রতি দয়া, সহানুভুতি ও ভালোবাসায় পরিপূর্ণ ছিল। তাঁর আশীর্বাদধন্য পক্ষী চিকিৎসালয় ও বিভিন্ন গো-শালা আজ দেশের নানা প্রান্তে পরিচালিত হচ্ছে। এগুলি কোন সাধারণ প্রতিষ্ঠান নয়। ভারত ও ভারতীয় মূল্যবোধের প্রতীক এই প্রতিষ্ঠানগুলি ভারতীয় ভাবনার প্রতিমূর্তিও।
মানবসম্পদবিকাশমন্ত্রক
সমবায়, কৃষি ও সহযোগী ক্ষেত্রে সুস্থায়ী উন্নয়নের প্রয়োজনে খড়গপুর আইআইটি ও এনসিডিসি-র মধ্যে সমঝোতাপত্র স্বাক্ষর হল
কলকাতা, ২১ এপ্রিল, ২০২১
সমবায়, কৃষি ও সহযোগী ক্ষেত্রের সংস্থাগুলিতে বৃহত্তর সহযোগিতা ও সুস্থায়ী উন্নয়নের প্রয়োজনে আইআইটি খড়গপুর এবং জাতীয় সমবায় উন্নয়ন নিগম -এর মধ্যে আজ একটি সমঝোতাপ ত্র স্বাক্ষর হল।
এই সমঝোতাপত্র স্বাক্ষরের মাধ্যমে গবেষণা কাজ পরিচালনা, প্রশিক্ষণ ক্ষেত্রে আগ্রগতি, নীতি গ্রহণ ও নীতি বিশ্লেষণ, উপযুক্ত পরামর্শ, পর্যবেক্ষণ ও মূল্যায়ণ প্রক্রিয়ায় উন্নতিসাধন এবং একই সঙ্গে প্রযুক্তি সংক্রান্ত বিকাশ সম্ভব হবে। পাশাপাশি, উভয় প্রতিষ্ঠানের সহযোগিতায় এবং উদ্বৃত্ত সম্পদের যথাযথ ব্যবহার বা সুযোগ-সুবিধার যথাযথ প্রয়োগে কৃষিজাত পণ্য উৎপাদন এবং সংশ্লিষ্ট সংগঠনের সক্ষমতা বৃদ্ধি পাবে। একই সঙ্গে উভয় সংস্থারই কর্মপরিচালনার দক্ষতা বাড়বে এবং কর্মচারীদের প্রশিক্ষণে আরও গুরুত্ব দেওয়া সম্ভব হবে।
এর পাশাপাশি ছাত্র বিনিময় কর্মসূচির সাহায্যে যুব সম্প্রদায়ের দক্ষতা বিকাশও সম্ভব হবে। একই সঙ্গে ছাত্র/ছাত্রীদের ইন্টার্নশিপের সুযোগ দেওয়া হবে ‘সহকার মিত্র-এনসিডিসি’ প্রকল্পটির মাধ্যমে।
জানা গিয়েছে একটি যৌথ কর্মীগোষ্ঠী গঠন করা হবে যেটি সমঝোতা পত্রের আওতায় থাকা বিভিন্ন কার্যকলাপে নজর রাখবে এবং প্রয়োজনে উপযুক্ত উন্নয়নমূলক পরামর্শও দেবে।
এই সমঝোতাপত্রটি স্বাক্ষরের ফলে সমবায়, কৃষি ও সহযোগী ক্ষেত্রগুলিতে সুস্থায়ী উন্নয়নে গতি আসবে। এর ফলে, উভয় ক্ষেত্রেই প্রশিক্ষণ কর্মসূচিতে অগ্রগতি হবে, নীতি বিশ্লেষণ সুস্পষ্ট হবে, পর্যবেক্ষণ ও মূল্যায়ণ-ও যথোচিত হবে। এই সমঝোতাপত্র স্বাক্ষর কৃষি পণ্য উৎপানকারী সংস্থার গঠন ও প্রচারে উৎসাহ দেবে।
আইআইটি খড়গপুরের অধিকর্তা অধ্যাপক ভি কে তিওয়ারি জানিয়েছেন, বিভিন্ন দক্ষতা উন্নয়ন ও সুস্থায়ী প্রকল্পের সাহায্যে আইআইটি খড়গপুরের কৃষি ও খাদ্য ইঞ্জিনিয়ারিং দপ্তর এবং তার সঙ্গে বেশ কিছু গ্রামোন্নয়ন কেন্দ্র জনকল্যাণমুখী কর্মসূচি গ্রহণ করেছে। গ্রামাঞ্চলের কর্মীদের স্বশক্তিকরণ এবং তাদের সুস্থায়ী উন্নয়নেও যথাযথ প্রশিক্ষণের ব্যবস্থা করা হয়েছে বলে অধ্যাপক তিওয়ারি মন্তব্য করেন।
প্রসঙ্গত, চলতি বছরের মার্চে এনসিডিসি-র পরিচালন অধিকর্তা শ্রী সন্দীপ কুমার নায়েক আইআইটি খড়গপুরের কৃষি ও খাদ্য ইঞ্জিনিয়ারিং দপ্তর পরিদর্শন করেন এবং ওই দপ্তরের কর্মীদের সঙ্গে আলাপ-আলোচনায় মিলিত হন। দপ্তরের প্রধান অধ্যাপক আর ব্যানার্জী এবং এনসিডিসি-র পরিচালন অধিকর্তা যৌথভাবে জানিয়েছেন যে, এই সমঝোতাপত্র স্বাক্ষরের ফলে গ্রামীণ ভারতের বিকাশ দ্রুততর হবে।
SSS/SS/SKD/
(Visitor Counter : 13
অর্থমন্ত্রক
সার্বভৌম স্বর্ণ বন্ড কর্মসূচি ২০২০-২১  – বিনিময় মূল্য
নয়াদিল্লি, ০৪ জুলাই, ২০২০
ভারত সরকারের গত ১৩ই এপ্রিল জারি করা বিজ্ঞপ্তি নম্বর F.No.4-B//2020 অনুযায়ী, সার্বভৌম স্বর্ণ বন্ড ২০২০-২১  – এর লেনদেন আগামী ৬ থেকে ১০ই জুলাই পর্যন্ত চলবে। ১৪ই জুলাই বন্ডের সমগ্র লেনদেন প্রক্রিয়া বন্ধ হয়ে যাবে। এই বন্ডগুলির বিনিময় মূল্য স্থির হয়েছে প্রতি গ্রামে ৪ হাজার ৮৫২ টাকা। ইতিমধ্যেই গত তেসরা জুলাই ভারতীয় রিজার্ভ ব্যাঙ্কের পক্ষ থেকে এক প্রেস বিবৃতি মারফৎ স্বর্ণ বন্ডগুলির বিনিময় মূল্য প্রকাশ করা হয়।
কেন্দ্রীয় সরকার ভারতীয় রিজার্ভ ব্যাঙ্কের সঙ্গে আলোচনা করে সিদ্ধান্ত নিয়েছে, যে সমস্ত বিনিয়োগকারী এই বন্ডগুলির জন্য অনলাইনে আবেদন করবেন এবং ডিজিটাল উপায়ে বিনিময় মূল্য মেটাবেন, তাঁদেরকে প্রতি গ্রামে বিনিময় মূল্যের ওপর ৫০ টাকা ছাড় দেওয়া হবে। এই ছাড়ের ফলে স্বর্ণ বন্ডের প্রতি গ্রামে বিনিময় মূল্য দাঁড়াবে ৪ হাজার ৮০২ টাকা।
(CG/BD/SB
পরিবেশওঅরণ্যমন্ত্রক
জলবায়ু পরিবর্তন সংক্রান্ত আলোচনায় বিশ্বের দরবারে অগ্রণী ভারত
নয়াদিল্লি, ১৩ অগাস্ট, ২০১৯
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর ব্রাজিলের সাও পাওলো-তে আয়োজিত ব্রিক্স  এবং বেসিক -এর মন্ত্রীগোষ্ঠীর বৈঠকে যোগ দেবেন। ব্রাজিল, দক্ষিণ আফ্রিকা, ভারত ও চিন – এই চারটি বৃহত্তম শিল্পোন্নত দেশ নিয়ে এই বেসিক গোষ্ঠী তৈরি হয়েছে।
ব্রাজিল রওনা হওয়ার আগে শ্রী জাভড়েকর বলেন, প্রধানমন্ত্রী শ্রী নরেন্দ্র মোদীর নেতৃত্বে ভারত জলবায়ু পরিবর্তন সংক্রান্ত আলোচনায় আন্তর্জাতিক প্রেক্ষাপটে এখন অগ্রণী স্থানে রয়েছে। তিনি আরও বলেন, প্যারিসে জলবায়ু পরিবর্তন সংক্রান্ত বৈঠকের পর চারটি বৃহত্তম শিল্পোন্নত দেশ  এক হয়ে থাকবে কিনা, তা নিয়ে মানুষের মনে সংশয় তৈরি হয়েছিল। কিন্তু ঐ দেশগুলি শুধু ঐক্যবদ্ধ হয়ে থাকেনি, জলবায়ু পরিবর্তন সংক্রান্ত বিষয়ে গুরুত্বপূর্ণ নিয়েছিল। প্যারিসের পর রাষ্ট্রসঙ্ঘের বৈঠকে এবং পরবর্তী চিলিতে অনুষ্ঠিত বৈঠকেও এ বিষয়ে কি পদক্ষেপ নেওয়া হবে এই বেসিকভুক্ত দেশগুলি তা নিয়েও পর্যালোচনা করবে।
শ্রী জাভড়েকর বলেন, ভারত প্যারিস চুক্তি অনুযায়ী বিভিন্ন ব্যবস্থা নিয়েছে। উন্নত দেশগুলি উন্নয়নশীল দেশগুলির প্রতি অর্থনৈতিক ও কারিগরি সহায়তাদানের ক্ষেত্রে তাদের প্রতিশ্রুতি রাখবে বলে তিনি আশা প্রকাশ করেন।
CG/SS/DM
(Visitor Counter : 134
প্রধানমন্ত্রীরদপ্তর
জম্মু ও কাশ্মীরে নবনির্বাচিত সরপঞ্চদের প্রধানমন্ত্রীর সঙ্গে সাক্ষাৎ
নয়াদিল্লি, ১৯ ডিসেম্বর, ২০১৮
জম্মু ও কাশ্মীরে ৪৮ জন নবনির্বাচিত সরপঞ্চ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রতিনিধিদলের নেতৃত্ব দেন অল জম্মু ও কাশ্মীর পঞ্চায়েত সম্মেলনের সভাপতি শফিক মীর। প্রতিনিধিরা জম্মু ও কাশ্মীরে শান্তিপূর্ণ ও সফল পঞ্চায়েত নির্বাচনের জন্য প্রধানমন্ত্রীকে ধন্যবাদ জানান।
প্রধানমন্ত্রী নবনির্বাচিত প্রতিনিধিদের তাঁর শুভেচ্ছা জানান। তিনি তাঁদের জনগণের উন্নয়নে কাজ করার পরামর্শ দেন। প্রধানমন্ত্রী প্রতিনিধিদলকে আশ্বস্ত করে বলেন তিনি ও তাঁর সরকার জনগণের ক্ষমতায়নে প্রতিশ্রুতিবদ্ধ। স্থানীয় সরকারের প্রতিনিধিদের সঙ্গে কাঁধে কাঁধ মিলিয়ে রাজ্যের উন্নয়নে তাঁর সরকার কাজ করবে বলেও প্রধানমন্ত্রী উল্লেখ করেন।
বিভিন্ন প্রতিবন্ধকতা সত্ত্বেও স্থানীয় প্রতিনিধিরা গণতান্ত্রিক প্রক্রিয়ায় যেভাবে অংশ নিয়েছেন, তার জন্য প্রধানমন্ত্রী তাঁদের অভিনন্দন জানান।
পঞ্চায়েতি রাজ মডেল’কে সফল করার জন্য কেন্দ্রীয় সরকারের পূর্ণ সমর্থনের কথাও তিনি ব্যক্ত করেন। জম্মু ও কাশ্মীরকে হিংসার পথ থেকে দূরে সরাতে এবং স্থানীয় জনগণের উন্নয়ন ও অধিকারকে সুনিশ্চিত করতে তৃণমূল স্তরের প্রতিষ্ঠানগুলির ক্ষমতায়ন জরুরি বলেও প্রধানমন্ত্রী মন্তব্য করেন।
সাম্প্রতিক পঞ্চায়েত নির্বাচনে মহিলাদের অংশগ্রহণের প্রশংসা করেন তিনি।
জম্মু ও কাশ্মীর পঞ্চায়েত আইন, ১৯৮৯ সালে পাশ হয়। ২৫টি কাজের মধ্যে মাত্র ৩টিকেই আর্থিক সহায়তা দেওয়া হয়েছে। সরকার বর্তমানে ১৯৮৯ জম্মু ও কাশ্মীর পঞ্চায়েতি রাজ আইনের সংশোধন অনুযায়ী প্রতি বছর পঞ্চায়েতগুলি ২ হাজার কোটি টাকা দিয়েছে।
উল্লেখ্য, দীর্ঘদিন পর নভেম্বর-ডিসেম্বর মাসে জম্মু ও কাশ্মীরে পঞ্চায়েত নির্বাচন হয়। ৭৪ শতাংশ মানুষ তাঁদের ভোটাধিকার প্রয়োগ করেন।
CG/PM/SB
(Visitor Counter : 94
কেন্দ্রীয়মন্ত্রিসভা
ভারত ও জাপানের মধ্যে শিক্ষা ও গবেষণা সংক্রান্ত সহযোগিতা ও বিনিময়ের ওপর সমঝোতা পত্র
নতুন দিল্লি, ৭ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতের মহাকাশ দপ্তরের ন্যাশনাল অ্যাটমোসফিয়ারিক রিচার্স ল্যাবরেটরি  এবং জাপানের কিয়োটো বিশ্ববিদ্যালয়ের রিসার্চ ইনস্টিটিউট ফর সাস্টেনেবল হিউম্যানেস্ফিয়ার -এর মধ্যে ২০২০-র চৌঠা নভেম্বর এবং ১১ নভেম্বর শিক্ষা ও গবেষণামূলক সহযোগিতা ও বিনিময় সংক্রান্ত যে সমঝোতা পত্র স্বাক্ষরিত হয়েছিল, সে বিষয়ে আলোচিত হয়েছে।
উদ্দেশ্য
• এনএআরএল ও আরআইএসএইচ-এর মধ্যে পরিবেশ বিজ্ঞান ও পরিবেশ সংক্রান্ত সহযোগিতা এই সমঝোতা পত্রের মাধ্যমে ভবিষ্যতেও বজায় থাকবে। সমঝোতা অনুযায়ী বিভিন্ন গবেষণা কাজে ব্যবহৃত সরঞ্জাম, গবেষণামূলক তথ্যর আদানপ্রদানের পাশাপাশি যৌথভাবে গবেষণা, বৈঠক ও কর্মশালার আয়োজন করা হবে। দুই প্রতিষ্ঠানের শিক্ষক-শিক্ষিকা, ছাত্রছাত্রী ও গবেষকরা অন্য প্রতিষ্ঠানটিতে যাবেন।
• এই সমঝোতা পত্রের ফলে জাপানের শিগারাকিতে মধ্য ও উচ্চ বায়ুমণ্ডলের পর্যবেক্ষণের জন্য রাডার, ইন্দোনেশিয়ার কোটাটাব্যাঙ-এ অক্ষীয় পরিবেশগত রাডার এবং আরআইএসএইচ থেকে সহযোগিতামূলক যে সমস্ত সরঞ্জাম পাওয়া যাবে সেগুলি ছাড়াও এনএআরএল-এ ব্যবহৃত সরঞ্জাম ও মেসোস্ফিয়ার – স্ট্র্যাটোস্ফিয়ার – ট্রপোস্ফিয়ার-এর রাডারটি দুটি প্রতিষ্ঠানই ব্যবহার করতে পারবে।
প্রেক্ষাপট
এনএআরএল ও আরআইএসএইচ পরিবেশ বিজ্ঞান ও প্রযুক্তি ক্ষেত্রে সহযোগিতা করে থাকে। দুটি প্রতিষ্ঠানের বিজ্ঞানীরা অন্য প্রতিষ্ঠানে যান। ২০০৮ সালে স্বাক্ষরিত সমঝোতা পত্রটি ২০২৩ সালে পুনর্নবীকরণ করা হয়। ২০২০-র নভেম্বরে সহযোগিতামূলক গবেষণার জন্য উভয় পক্ষের মধ্যে নতুন করে আরেকটি সমঝোতা পত্র স্বাক্ষরিত হয়েছে।
আরআইএসএইচ পরিবেশগত রাডার নিয়ে যে কাজ করে সেখানে এনএআরএল-এর বিজ্ঞানীরা রিসোর্স পার্সেন হিসেবে যুক্ত থাকেন। কিয়োটো বিশ্ববিদ্যালয়ের অধ্যাপক ও গবেষকদের একটি দল এনএআরএল সফর করেছেন। তাঁরা গবেষণা ক্ষেত্রে সহযোগিতার জন্য কর্মশালার আয়োজন করেছিলেন।
(CG/CB/SKD/
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/ কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি কোভিড টিকার ডোজ সরবরাহ
রাজ্য/ কেন্দ্রশাসিত অঞ্চলগুলির কাছে ১৮ কোটি ৮১ লক্ষের বেশি টিকার ডোজ রয়েছে
নতুন দিল্লি, ০৬ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য /কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৮ কোটি ৮১ লক্ষ ৬৫ হাজার ১৯০টি টিকার ডোজ হাতে রয়েছে।
CG/BD/SKD/
(Visitor Counter : 80